《夫远征》
宋代·吴泳

采蘩浴春蚕，夫婿今远离。
贫无金钗别，愁有玉箸垂。
朝同火伴金，莫独衾裯随。
百夫十夫长，千里万里期。
金期日已远，征郎不雇返。
生理日就贫，岁年亦云晚。
虽有乳下男，不能充夫丁。
昨日府帖下，籍已书其名。
官军独备北，颇恤东西民。
勿言征钱轻，抽徵将到人。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。